|  |  |
| --- | --- |
|  |  |
| Kunnskapsdepartementet  Postboks 8119 Dep  0032 Oslo |  |

Søknad om forlengelse av unntak fra reglement for økonomistyring i staten for bruk av kontantkort – Universitetet i Stavanger (UiS)

Vi viser til Kunnskapsdepartementets (KD) søknad av 20. november 2023 om unntak fra bestemmelser om økonomistyring i staten (bestemmelsene) punkt 3.7.1, slik at Universitetet i Stavanger (UiS) kan behov for å benytte kontantkort i de tilfeller hvor UiS har en forpliktelse til å dekke studenters kostnader/opphold iht. kontrakt i form av stipend eller studieopphold i den perioden de oppholder seg i Norge. Kontantkort benyttes også som forskudd på lønn for nyansatte som har startet sitt ansettelses forhold, men ikke fått tildelt D-nummer og dermed ikke fått norsk bankkonto. I tillegg benytter UiS kontantkort for studenter i de tilfeller hvor studentene har innbetalt depositum for opphold under studiet i Norge.

DFØ har vurdert søknaden og innvilger UiS unntak fra bestemmelsene punkt 3.7.1 frem til   
31. desember 2028, under de forutsetninger som er omtalt nedenfor.

**Begrunnelse for søknaden**KD opplyser at UiS har behov for å benytte kontantkort når UiS har en forpliktelse til å dekke studenters kostnader/opphold iht. kontrakt i form av stipend eller studieopphold i den perioden de oppholder seg i Norge. Kontantkort benyttes også som forskudd på lønn for nyansatte som har startet sitt ansettelses forhold, men ikke fått tildelt D-nummer og dermed ikke fått norsk bankkonto. I tillegg benytter UiS kontantkort for studenter i de tilfeller hvor studentene, i hovedsak fra land utenfor EU/EØS, har innbetalt depositum for opphold under studiet i Norge.

**DFØs vurdering av søknaden**

I henhold til bestemmelsene punkt 3.7.1 skal virksomhetens betalingsformidling i form av inn- og

utbetalinger skje gjennom statens konsernkontoordning, slik at alle statlige likvider daglig samles i

Norges Bank. Virksomheter som har utbetalinger til personer som av ulike årsaker ikke får opprettet

bankkonto kan benytte kontantkort. Virksomheten må i slike tilfeller benytte rammeavtalen for

kontantkort som DFØ har inngått med DNB Bank ASA 1. mars 2022. En forutsetning for at

rammeavtalen skal kunne benyttes av statlige virksomheter er at det gis unntak fra

bestemmelsene punkt 3.7.1.

DFØ vurderer det slik at UiS må få unntak fra bestemmelsene punkt 3.7.1 for å kunne bruke kontantkort i samsvar med søknaden.

**Konklusjon – unntakssøknaden innvilges**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger unntak fra bestemmelsene punkt 3.7.1, slik at UiS i tråd med søknaden fra KD kan etablere en kontantkortordning som kan benyttes i de tilfeller hvor UiS har en forpliktelse til å dekke studenters kostnader/opphold iht. kontrakt i form av stipend eller studieopphold i den perioden de oppholder seg i Norge. Kontantkort kan også benyttes i forbindelse med forskudd på lønn for ny ansatte som har startet sitt ansettelses forhold, men ikke fått tildelt d-nummer og dermed ikke fått norsk bankkonto. I tillegg kan kontantkort benyttes for studenter i de tilfeller hvor studentene har innbetalt depositum for opphold under studiet i Norge. Unntaket fra bestemmelsene gjelder så lenge det er behov for å benytte kontantkort, men ikke utover 31. desember 2028.

Vi har for øvrig merket oss at UiS vil følge rutiner i samsvar med DFØs veiledningsnotat for bruk av kontantkort/kronekort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fung. seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*